text: Retsmedicinere udelukker forbrydelse
  21 november 2014 kl. 12.33
  Der ligger ikke en forbrydelse bag fundet af et lig i et krat i Christiansfeld torsdag. Retsmedicinere udelukker, at der er sket en forbrydelse.
  Torsdag formiddag fik Sydøstjyllands Politi en anmeldelse om, at der var fundet en mand, der beskrives som mellem 30 og 40 år liggende død i et krat nær kirkegården i Christiansfeld.
  - Retsmedicinerne har fredag formiddag fastslået, at der ikke er en forbrydelse bag mandens død - men formentlig sygdom, hvor vi først får den præcise diagnose på mandag, siger vicepolitiinspektør Verner Pedersen fra nærpolitiet i Kolding til TV SYD.
  Politiet har endnu ikke fastslået den døde mands identitet - men vi antager, at der tale om en udenlandsk mand, der var på cykel - og måske ernærede han sig som flaskesamler, er en af politiets teorier.
  